Branden, der opstod onsdag formiddag, er stadig ikke slukket fredag.

Gløderne ulmer stadig i affaldssiloen ved Aars Varmeværk, som brød i brand onsdag formiddag. Derfor fortsætter Vesthimmerlands Beredskabscenter deres efterslukningsarbejde fredag. Branden er fuldstændig under kontrol, men det er svært for beredskabscenterets folk at få slukket ilden i siloen helt. Det var formentlig svejsegløder, der antændte branden, men Vesthimmerlands Beredskabscenter kan endnu ikke bekræfte det. Beredskabet regner med at være færdig med arbejdet i løbet af dagen.